L 45/1414
Euroopan unionin virallinen lehti
FI
24.2.2022
KOMISSIO PILOTTIHANKKEET
LUKU PP 02 — EUROOPAN STRATEGISET INVESTOINNIT (jatkoa) PP 02 21
(jatkoa)
PP 02 21 04
(jatkoa) Nämä ratkaisut olisi pantava täytäntöön kahdella tasolla.
Ensimmäinen taso: luodaan maksuton julkinen digitaalinen alusta matkailualan eri sektoreille.
Tämä alusta edistää asiakkaiden ja yritysten välistä vuorovaikutusta käyttäen varausjärjestelmiä, joissa otetaan huomioon lähikontaktien välttäminen, ja tekoälyratkaisuja, joilla hallitaan ihmisjoukkoja, esimerkiksi mahdollisuus tilata noutoruokaa tai tehdä varauksia ravintoloiden, baarien, hotellien ynnä muiden suunnitelmien mukaan.
Käytännössä omistajat voivat sisällyttää sovellukseen videoita, valokuvia ja muita tietolähteitä, joiden avulla asiakkaat voivat päättää tarkasti, missä ja milloin he haluavat istua ja ottaa vastaan palveluja, ja tehdä varauksensa sen mukaisesti.
Toisaalta omistajat voivat parantaa järjestelmiensä osia kehittämällä ja ottamalla käyttöön tarvittavat välineet ja infrastruktuurin, joiden avulla he voivat olla paremmin yhteydessä asiakkaisiinsa.
Tämän sovelluksen ansiosta kuluttajat voivat siis mennä paljon luottavaisemmin mielin baareihin, ravintoloihin, hotelleihin ja muihin matkailualan yrityksiin.
Toinen taso: otetaan digitalisointi käyttöön alalla toimivien yritysten sisäisissä toiminnoissa, jotta ravintolat, baarit ja hotellit eivät ainoastaan lisää tuottavuuttaan, vaan niistä tulee myös turvallisempia kaikille osapuolille, mikä saattaa osoittautua erityisen tärkeäksi lähitulevaisuudessa.
Tämän saavuttamiseksi yritykset voivat esimerkiksi käyttää desinfiointirobotteja julkisten tilojen nopeaan puhdistamiseen tai kehittää ja toteuttaa ratkaisuja, jotka vähentävät ihmisten välisen vuorovaikutuksen tarvetta, kuten QR-koodijärjestelmiä tai maksujärjestelmiä, joissa ei käytetä käteistä rahaa.
Lisäksi hankkeella tuetaan matkailualaa tarjoamalla yritysten omistajille neuvontapalveluja.
Nämä sisällöt suunnitellaan erityisesti yrityksen tyypin mukaan.
Ja kun kyseessä on EU:n sovellus, ketään – toisin sanoen yhtäkään yritystä – ei jätetä jälkeen.
Pilottihankkeen pääasiallisena tuloksena on matkailualan pk-yritysten digitalisoinnin lisääntyminen, jonka myötä niiden odotetaan valmistautuvan paremmin covid-19-pandemian aiheuttamiin muutoksiin.
Eurooppalaisten pk-yritysten digitalisoinnin tukeminen on komission selkeä painopiste, josta on nykytilanteessa tullut entistäkin tärkeämpi.
Kun otetaan huomioon pk-yritysten merkitys matkailualan eri toimialoilla sekä lisäarvon että työpaikkojen lähteenä, on ratkaisevan tärkeää, että alan yrityksiä tuetaan kriisin aikana.
PP 02 21 05
Pilottihanke – Maaseudun kestävä liikkuvuus covid-19-pandemiasta selviytymisen ja ekomatkailun tukemiseksi
Numerotiedot (Jaksotetut määrärahat) Määrärahat 2022 Maksusitoumukset
990 500
Määrärahat 2021 Maksut
997 625
Maksusitoumukset
1 000 000
Toteutus 2020 Maksut
Maksusitoumukset
Maksut
250 000
Selvitysosa
Pilottihankkeessa edistetään Euroopan vihreän kehityksen ohjelman ajatuksia sekä tavoitetta, jonka mukaan ”ketään ei jätetä” ja varmistetaan ”oikeudenmukainen siirtymä” ja jota on tarpeen soveltaa myös maaseutuliikenteeseen.
Tämän pilottihankkeen tavoitteena onkin toisaalta vähentää liikenteen hiilidioksidipäästöjä eurooppalaisessa ilmastolaissa asetettujen tavoitteiden mukaisesti ja toisaalta parantaa liikenneyhteyksiä syrjäisillä ja maaseutualueilla sekä valmiuksien kehittämistä niin, että otetaan huomioon ja erityisesti tavoitetaan ne ihmiset, jotka eivät voi tai eivät halua omistaa autoa – esimerkiksi naiset, nuoret, ikäihmiset, vammaiset henkilöt ja sosiaalisesti heikommassa asemassa olevat henkilöt – esteettömyyden ja osallisuuden edistämiseksi.